**DZĪVOJAMO TELPU ĪRES LĪGUMS**

[vieta], [datums]

**SIA “\_\_\_\_\_\_\_\_\_\_\_\_\_\_\_\_”**, ar vienoto reģistrācijas Nr. **\_\_\_\_\_\_\_\_\_\_\_\_\_\_\_\_**, juridiskā adrese **\_\_\_\_\_\_\_\_\_\_\_\_\_\_\_\_**, kuru saskaņā ar **\_\_\_\_\_\_\_\_\_\_\_\_\_\_\_\_** pārstāv **\_\_\_\_\_\_\_\_\_\_\_\_\_\_\_\_,** turpmāk – **Izīrētājs,** no vienas puses un

\_\_\_\_\_\_\_\_\_\_\_\_\_\_\_\_personas kods \_\_\_\_\_\_\_\_\_\_\_\_\_\_\_\_, deklarētā dzīvesvietas adrese: \_\_\_\_\_\_\_\_\_\_\_\_\_\_\_\_, turpmāk – Īrnieks, no otras puses,

katrs atsevišķi saukti – Puse, bet abi kopā – Puses, noslēdz šo dzīvojamo telpu īres līgumu, turpmāk – Līgums, ar šādiem noteikumiem:

1. Līguma priekšmets
   1. Izīrētājs izīrē un nodod Īrniekam lietošanā dzīvojamās telpas - \_\_\_\_\_istabu dzīvokli, kas atrodas dzīvojamajā mājā \_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Dzīvojamā māja), ar kopējo platību \_\_\_\_\_\_ m2, turpmāk – Dzīvoklis.
   2. Izīrētājs nodod Dzīvokli Īrniekam lietošanā, noslēdzot rakstveida pieņemšanas-nodošanas aktu, kurā Puses fiksē Dzīvokļa plānojumu, tehnisko stāvokli, labiekārtojumu, , aprīkojumu un skaitītāju rādījumus, kā arī veic fotofiksāciju.
   3. Izīrētājs nodod Dzīvokli Īrniekam lietošanā vienas darba dienas laikā pēc tam, kad Īrnieks ir izpildījis šādus priekšnoteikumus:
      1. ir iemaksājis Izīrētajam Līguma 7.1. punktā paredzēto drošības naudu;
      2. ir deklarējis savu šajā Līgumā paredzēto Īrnieka mājsaimniecības locekļu dzīvesvietu Dzīvoklī.
2. Līguma termiņš
   1. Līgums ir spēkā līdz \_\_\_\_.gada \_\_\_\_\_\_\_\_\_.
   2. \_\_\_\_\_\_mēnešus pirms nolīgtā Līguma termiņa beigām Īrnieks var vērsties pie Izīrētāja ar rakstveida iesniegumu par Līguma termiņa pagarinājumu. Ja Īrnieks ir ievērojis Līguma noteikumus un Īrnieka mājsaimniecība atbilst normatīvajos aktos noteiktajiem kritērijiem Dzīvokļa īres līguma noslēgšanai, ja normatīvie akti paredz šādus kritērijus, Puses var rakstveidā vienoties par Līguma termiņa pagarinājumu uz \_\_\_\_\_ gadiem.
3. Īres maksa
   1. Par Dzīvokļa lietošanu Īrnieks maksā Izīrētājam īres maksu \_\_\_\_\_ EUR par vienu Dzīvokļa kvadrātmetru jeb \_\_\_\_\_\_\_\_\_\_\_\_\_EUR (\_\_\_\_\_\_\_\_\_euro) mēnesī, turpmāk – Īres maksa. Ja normatīvie akti paredzēs piemērot pievienotās vērtības nodokli, šāds nodoklis tiks aprēķināts papildus Īres maksai.
   2. Īres maksa aprēķināma no Līguma noslēgšanas dienas. Īres maksa par Dzīvokļa īri nepilnu kalendāro mēnesi aprēķināma proporcionāli faktiskajam īres periodam.
   3. Izīrētājs var paaugstināt Īres maksu vienu reizi gadā \_\_\_\_\_\_\_\_, veicot Īres maksas indeksāciju atbilstoši Centrālās statistikas pārvaldes noteiktajām patēriņa cenu indeksa izmaiņām attiecībā pret iepriekšējo kalendāro gadu. Šādā gadījumā Izīrētājs nosūta Īrniekam rakstveida paziņojumu par Īres maksas izmaiņām, kuras stājas spēkā ar nākamo mēnesi pēc šāda paziņojuma nosūtīšanas Īrniekam.
   4. Izīrētājs var paaugstināt Īres maksu, veicot atjaunošanas, pārbūves vai iekārtu nomaiņas darbus atbilstoši Dzīvojamās mājas ekspluatācijas instrukcijai un atbilstoši izdevumiem, kas radušies normatīvo aktu piemērošanas rezultātā, kas nosaka nepieciešamību veikt kapitālieguldījumus Dzīvojamajā mājā, un Īres maksas palielinājums saskaņā ar šo punktu var tikt noteikts uz laika periodu, kas nepieciešams šādu kapitālieguldījumu nodrošināšanai un uzņemto kredītsaistību atmaksai. Šādā gadījumā Izīrētājs rakstveidā informē Īrnieku par paredzamo Īres maksas paaugstinājumu un tā aprēķināšanas periodu vismaz \_\_\_\_\_\_mēnešus pirms Īres maksas palielinājums tiek piemērots Īrniekam saskaņā ar šo Līgumu.
4. Ar Dzīvokļa lietošanu saistītie maksājumi un norēķinu kārtība
   1. Papildus Īres maksai Īrnieks maksā Izīrētājam ar Dzīvokļa lietošanu saistītos maksājumus:
      1. nekustamā īpašuma nodokli proporcionāli Dzīvokļa platībai;
      2. Dzīvojamās mājas apdrošināšanas izmaksas proporcionāli Dzīvokļa platībai;
      3. Maksājumu par Dzīvojamās mājas pārvaldīšanu \_\_\_\_\_ EUR par vienu Dzīvokļa kvadrātmetru;
      4. Maksājumus saskaņā ar Līguma 5.punktu atbilstoši faktiskajam patēriņam Dzīvoklī;
   2. Papildus Īres maksai un Līguma 3.4. un 4.1 punktā noteiktajiem maksājumiem Īrnieks maksā Izīrētājam iemaksu uzkrājumu fondā 0,25EUR apmērā par vienu Dzīvokļa kvadrātmetru remontiem.
   3. Izīrētājam ir tiesības palielināt Līguma 4.2. punktā paredzēto maksājumu, ja Dzīvojamās mājas uzkrājumu fondā nav pietiekami līdzekļu Dzīvojamās mājas pārvaldīšanas plānā paredzēto remontdarbu veikšanai. Šādā gadījumā maksājuma uzkrājuma palielinājumu Izīrētājs nosaka uz laiku un tikai tādā apmērā, kāds nepieciešams šo remontdarbu veikšanai uzņemto kredītsaistību apmaksai vai šādiem remontdarbiem nepieciešamā uzkrājuma izveidošanai.
   4. Īrnieks maksā Īres maksu un Līguma 4.1. un 4.2. punktos paredzētos papildu maksājumus saskaņā ar Izīrētāja izrakstīto rēķinu, kuru Izīrētājs izraksta un nosūta Īrniekam par iepriekšējo kalendāro mēnesi.
   5. Izīrētājs nosūta rēķinus uz Īrnieka norādīto elektroniskā pasta adresi. Ja Īrnieks nav saņēmis rēķinu līdz mēneša \_\_\_\_. datumam, Īrniekam ir pienākums par to informēt Izīrētāju.
   6. Izīrētājam ir tiesības vienpusēji grozīt Līguma 4.1.3. un 4.1.4. punktā minēto maksājumu apmēru, ja saskaņā ar Izīrētāja un attiecīgo pakalpojumu sniedzēju noslēgtajiem līgumiem tiek grozīts maksājumu apmērs par attiecīgo pakalpojumu sniegšanu Dzīvojamajā mājā. Ja Izīrētājs groza Dzīvojamās mājas pārvaldīšanas maksas apmēru, tad Izīrētājs rakstveidā paziņo par pārvaldīšanas maksas izmaiņām Īrniekam \_\_\_\_\_\_\_pirms jaunā pārvaldīšanas maksa tiek piemērota Īrniekam.
   7. Izīrētājam ir tiesības paaugstināt Līguma 4.2. punktā paredzēto maksājumu, veicot šī maksājuma apmēra indeksāciju Līguma 3.3. punktā noteiktajā kārtībā.
   8. Par jebkuru Līgumā paredzēto maksājumu termiņa kavējumu Īrnieks maksā Izīrētājam līgumiskos procentus 0,1% apmērā no savlaicīgi nesamaksātās summas par katru maksājuma kavējuma dienu. No Īrnieka samaksātās summas vispirms dzēš uzkrātā pamatparāda līgumiskos procentus, pēc tam šī summa tiek novirzīta nekustamā īpašuma nodokļa parāda, Dzīvokļa Īres maksas parāda, parāda par iemaksām uzkrājumu fondā un parāda par pakalpojumiem segšanai šajā Līguma punktā norādītajā secībā.
5. Citi pakalpojumi
   1. Izīrētājs slēdz līgumus par siltumapgādi, ūdensapgādi, kanalizāciju, elektroapgādi, gāzes piegādi un atkritumu apsaimniekošanu Dzīvojamās mājas iedzīvotājiem, kā arī veic norēķinus ar šo pakalpojumu piegādātājiem.
   2. Izīrētājs katru mēnesi aprēķina maksājumu, kas Īrniekam jāmaksā par Līguma 5.1. punktā minētajiem pakalpojumiem atbilstoši Īrnieka mājsaimniecības faktiskajam patēriņam attiecīgajā kalendāra mēnesī un iekļauj šos maksājumus Izīrētāja ikmēneša rēķinā saskaņā ar Līguma 4.1. punktu. Šādu maksājumu aprēķins ir balstīts uz: Izīrētāja saņemtajiem rēķiniem no attiecīgajiem pakalpojumu sniedzējiem, Dzīvoklim uzstādīto mērierīču rādītājiem un normatīvajos aktos noteiktās aprēķinu metodikas, kas pievienota šim Līgumam kā Pielikums 1.
6. Dzīvojamo telpu īres īpašie nosacījumi un ierobežojumi
   1. Šī Līguma mērķis ir nodrošināt Īrniekam un viņa mājsaimniecībai mājokli. Dzīvoklis būs vienīgais Īrnieka un viņa mājsaimniecības mājoklis visā Līguma spēkā esamības laikā.
   2. Dzīvokli atļauts lietot tikai Īrnieka mājsaimniecībai, kurā ietilpst Īrnieks un viņa mājsaimniecības locekļi. Īrnieka mājsaimniecības locekļi Dzīvokli var lietot tikai tad, ja Dzīvoklī faktiski dzīvo arī pats Īrnieks.
   3. Nekavējoties pēc Līguma noslēgšanas Īrnieks deklarē savu dzīvesvietu Dzīvoklī, kā arī nodrošina, ka Īrnieka mājsaimniecības locekļi deklarē savu dzīvesvietu Dzīvoklī. Šī Līguma noslēgšanas dienā Īrnieks ir informējis Izīrētāju par personām, kuras kā viņa mājsaimniecības locekļi tiks iemitinātas Dzīvoklī, un šo personu dati ir pievienoti Līgumam kā Pielikums Nr.2. Tikai personas, kuru dzīvesvieta ir deklarēta Dzīvoklī, uzskatāmas par Īrnieka mājsaimniecības locekļiem šī Līguma izpratnē. Par jebkurām izmaiņām Īrnieka mājsaimniecības locekļu sarakstā, kas tiks iemitinātas Dzīvoklī pēc šī Līguma noslēgšanas, Īrniekam jāinformē Izīrētājs un jāsaņem Izīrētāja iepriekšējā rakstveida piekrišana šo personu izmitināšanai un viņu dzīvesvietas deklarēšanai Dzīvoklī.
   4. Īrniekam ir aizliegts nodot Dzīvokļa īri apakšīrniekam vai nodot Dzīvokļa lietošanu citai personai uz cita līguma pamata.
   5. Dzīvoklī aizliegts veikt saimniecisko darbību. Saņemot iepriekšēju rakstveida Izīrētāja piekrišanu, pieļaujama Īrnieka vai viņa mājsaimniecības locekļa dibināta komersanta juridiskās adreses reģistrēšana Dzīvoklī. Komersanta juridiskās adreses reģistrācijas gadījumā Īres maksai var tikt piemērots pievienotās vērtības nodoklis.
   6. Saskaņā ar Ministru kabineta 2022.gada 14.jūlija noteikumiem Nr.459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1.reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros” šī Līguma noteikumu izpildi uzrauga minētajos noteikumos noteiktā uzraudzības institūcija, turpmāk - Uzraudzības institūcija. Uzraudzības institūcijas pilnvarotajam pārstāvim, izpildot normatīvajos aktos noteikto uzraudzības pienākumu, ir tiesības apsekot Dzīvokli, iepriekš par to rakstveidā brīdinot Īrnieku vai bez iepriekšēja brīdinājuma laikā no plkst. 08:00 līdz plkst.20:00, kā arī pieprasīt Īrniekam un viņa mājsaimniecības locekļiem uzrādīt personu identifikācijas dokumentus.
   7. Ja Īrnieks liedz vai rada šķēršļus Dzīvokļa apsekošanai vai sniedz nepatiesu informāciju Izīrētājam vai Uzraudzības institūcijai vai to pilnvarotajam pārstāvim, Īrnieks maksā Izīrētājam līgumsodu \_\_\_\_\_ EUR apmērā par katru pārkāpumu, veicot samaksu ne vēlāk kā septiņu dienu laikā no Izīrētāja paziņojuma saņemšanas dienas.
7. Drošības nauda
   1. Divu dienu laikā no Līguma parakstīšanas dienas Īrnieks samaksā Izīrētājam drošības naudu divkāršā Īres maksas apmērā saskaņā ar Izīrētāja rēķinu, turpmāk – Drošības nauda.
   2. Drošības nauda nodrošina Īrnieka saistību izpildi saskaņā ar Līgumu – Īres maksu, ar Dzīvokļa lietošanu saistītos maksājumus, izmaksas Līguma 8.8. punktā noteikto saistību izpildei, prasības par zaudējumu atlīdzību, jebkādus līgumsodus un procentus, kas radušās Līguma spēkā esamības laikā un arī pēc Līguma termiņa beigām.
   3. Paaugstinot Īres maksu, proporcionāli tiek paaugstināta arī Drošības nauda, un tādēļ nepieciešamā summa Drošības naudas papildināšanai Īrniekam jāsamaksā ne vēlāk kā 30 (trīsdesmit) kalendāro dienu laikā pēc paaugstinātās Īres maksas stāšanās spēkā atbilstoši Izīrētāja rēķinam.
   4. Īrnieka Līgumā noteikto saistību neizpildes gadījumā Izīrētājam ir tiesības šīs saistības segt no Drošības naudas, par to rakstveidā paziņojot Īrniekam. Šādā gadījumā Īrniekam ir pienākums samaksāt Izīrētājam no Drošības naudas segto summu, atjaunojot Drošības naudas apmēru Līgumā noteiktajā apmērā ne vēlāk kā divu mēnešu laikā no Izīrētāja paziņojuma saņemšanas dienas.
   5. Izīrētājs nemaksā Īrniekam procentus par Drošības naudu.
   6. Dienā, kad Īrnieks atbrīvo Dzīvokli un paraksta pieņemšanas-nodošanas aktu, Izīrētājs atmaksā Īrniekam Izīrētāja rīcībā esošo Drošības naudu vai tās daļu, ja Drošības nauda ir bijusi daļēji izmantota saskaņā ar šo Līgumu un nav papildināta līdz Līgumā noteiktajam Drošības naudas apmēram.
8. Īrnieka tiesības un pienākumi
   1. Īrniekam un Īrnieka mājsaimniecības locekļiem ir tiesības netraucēti Līgumā paredzētajam mērķim lietot Dzīvokli un tajā esošo aprīkojumu, kā arī Dzīvojamās mājas koplietošanas telpas un piemājas teritoriju.
   2. Īrniekam ir tiesības Līgumā noteiktajā kārtībā Dzīvoklī izmitināt savus ģimenes locekļus, informējot par to Izīrētāju, un tiesības lūgt Izīrētājam atļauju iemitināt Dzīvoklī citas personas.
   3. Īrniekam ir tiesības uz Īres maksas korekciju gadījumos, ja Izīrētājs nav nodrošinājis Dzīvokļa lietošanu atbilstoši Līguma nosacījumiem proporcionāli periodam, kurā Īrniekam Dzīvokļa lietošana nav bijusi iespējama vai ir bijusi būtiski apgrūtināta.
   4. Īrniekam ir tiesības izmitināt Dzīvoklī mājdzīvniekus, ievērojot sanitārās un higiēnas normas un pārējo Dzīvojamās mājas iedzīvotāju tiesības. Mājdzīvnieku izmitināšanai Īrnieks saņem iepriekšēju Izīrētāja piekrišanu.
   5. Īrnieks izmanto Dzīvokli tikai Līgumā noteiktajam mērķim, lieto Dzīvokli un Dzīvojamās mājas koplietošanas telpas un Dzīvojamās mājas teritoriju saudzīgi, ievēro kārtību un sanitārās normas un atbild par ugunsdrošību prasību izpildi Dzīvoklī.
   6. Īrnieks uztur Dzīvokli un tajā esošās iekārtas labā kārtībā, ekspluatē Dzīvokļa un Dzīvojamās mājas konstrukcijas, inženiertehniskos tīklus un komunikācijas atbilstoši to funkcionālajam mērķim, ievēro normatīvo aktu prasības un nepieciešamības gadījumā par saviem līdzekļiem veic Dzīvokļa remontu. Īrniekam aizliegts veikt Dzīvokļa pārbūvi un pārplānošanu, kā arī logu un durvju nomaiņu bez Izīrētāja rakstiskas piekrišanas un attiecīgo institūciju saskaņošanas, ja tādu paredz normatīvie akti.
   7. Īrnieks nekavējoties informē Izīrētāju par tādiem bojājumiem Dzīvoklī, kas apdraud vai var apdraudēt citu personu veselību vai drošību, kā arī citu personu mantu, vai var radīt kaitējumu Izīrētājam vai trešajām personām. Īrniekam ir pienākums nekavējoties novērst bojājumus, kas var radīt šajā Līguma punktā minētos apdraudējumus un kaitējumu.
   8. Īrnieks par saviem līdzekļiem un Izīrētāja norādītajā termiņā veic nepieciešamos remonta darbus Dzīvoklī vai Dzīvojamās mājas koplietošanas telpās, lai novērstu bojājumus, kas radušies Īrnieka, viņa mājsaimniecības locekļu vai ar Īrnieku saistīto personu vainas dēļ.
   9. Logus, durvis, elektroinstalāciju un elektroiekārtas, kā arī ūdensapgādes un kanalizācijas tīklus un objektus Dzīvoklī Īrnieks uztur labā kārtībā, remontē un nepieciešamības gadījumā maina par saviem līdzekļiem.
   10. Īrniekam ir pienākums visus Dzīvoklī izmitinātos mājsaimniecības locekļus iepazīstināt ar šī Līguma noteikumiem un nodrošināt, ka Īrnieka mājsaimniecības locekļi ievēro šī Līguma noteikumus.
   11. Īrniekam ir pienākums septiņu dienu laikā pēc Izīrētāja, Uzraudzības institūcijas vai to pilnvaroto personu pieprasījuma sniegt rakstisku informāciju par Līgumā noteikto pienākumu izpildi un atbilstību normatīvajos aktos noteiktajiem kritērijiem Dzīvokļa īrei, ja to paredz normatīvie akti.
   12. Īrniekam ir pienākums pēc Izīrētāja, Dzīvojamās mājas pārvaldnieka, Uzraudzības institūcijas vai to pilnvaroto personu pieprasījuma nodrošināt šo personu iekļuvi Dzīvoklī ne vēlāk kā septiņu dienu laikā no attiecīga pieprasījuma saņemšanas un lai Dzīvoklī veiktu darbības, kas nepieciešamas ar Dzīvojamās mājas ekspluatāciju saistītu komunikāciju, būvkonstrukciju un citu elementu ierīkošanai un normālai funkcionēšanai, kā arī mērierīču uzstādīšanai, nomaiņai un verificēšanai.
   13. Īrniekam ir pienākums pēc Izīrētāja vai Dzīvojamās mājas pārvaldnieka pieprasījuma nodrošināt šo personu pārstāvju iekļuvi Dzīvoklī nekavējoties, lai Dzīvoklī veiktu darbības, kas nepieciešamas neatliekamu remontdarbu un avāriju seku likvidēšanai Dzīvojamajā mājā un tās inženiertīklu darbības nodrošināšanai.
9. Izīrētāja tiesības un pienākumu
   1. Izīrētājs nodrošina Īrniekam netraucētu Dzīvokļa lietošanu visu Līgumā paredzēto laiku.
   2. Izīrētājs slēdz līgumus ar Dzīvojamās mājas pārvaldnieku, kas nodrošina Dzīvojamās mājas apsaimniekošanu.
   3. Izīrētājs slēdz līgumus ar Dzīvojamajā mājā nodrošināmo pakalpojumu sniedzējiem, kas nodrošina Dzīvojamajā mājā siltumapgādi, ūdensapgādi, kanalizāciju, elektroapgādi, gāzes piegādi un atkritumu apsaimniekošanu.
   4. Izīrētājs nodrošina patēriņa mērierīču vienotu uzstādīšanu Dzīvojamajā mājā, to nomaiņu un atkārtotās verificēšanas nodrošināšanu.
   5. Dzīvojamās mājas inženierkomunikāciju remontu, kura nepieciešamība nav radusies Īrnieka vai ar viņu saistītu personu vainas dēļ un Dzīvojamās mājas uzturēšanu un remontu, nodrošina Izīrētājs.
   6. Izīrētājam ir tiesības:
      1. veikt Dzīvokļa apskati Īrnieka klātbūtnē, lai pārbaudītu Līguma noteikumu izpildi un Dzīvokļa tehnisko stāvokli, informējot Īrnieku vismaz septiņas dienas iepriekš par Dzīvokļa apskati un vienojoties ar Īrnieku par apskates laiku;
      2. iesniegt Īrniekam rakstveida paziņojumu, norādot bojājumus, kā arī nepieciešamos remonta darbus Dzīvokļa vai koplietošanas telpās un pieprasīt tos novērst paziņojumā noteiktajā termiņā, ja šādi bojājumi radušies Īrnieka vai ar Īrnieku saistīto trešo personu vainas dēļ;
      3. novērst bojājumus un veikt remonta darbus, kurus saskaņā ar Līguma 8.8. nav veicis Īrnieks, izmantojot Drošības naudu;
      4. pārbaudīt Dzīvoklī izmitināto personu identitāti ar mērķi identificēt, vai šīs personas ir saskaņotas ar Izīrētāju un prasīt, lai Īrnieks nekavējoties pārtrauktu patvarīgi iemitināto personu uzturēšanos Dzīvoklī;
      5. veikt Dzīvoklī darbības, kas nepieciešamas ar Dzīvojamās mājas ekspluatāciju saistītu komunikāciju, būvkonstrukciju un citu elementu ierīkošanai un normālai funkcionēšanai, iepriekš vienojoties ar Īrnieku par minēto darbību veikšanas laiku, izņemot neatliekamus avārijas gadījumus, kad piekļuve nodrošināma nekavējoties.
   7. Izīrētājs nekompensē Īrniekam viņa veiktos uzlabojumus Dzīvoklī.
10. Līguma izbeigšana
    1. Īrniekam ir tiesības jebkurā laikā uzteikt šo Līgumu, iesniedzot Izīrētājam rakstveida uzteikumu vienu mēnesi iepriekš.
    2. Izīrētājam ir tiesības nekavējoties uzteikt šo Līgumu un nenodot Dzīvokli lietošanā, iesniedzot Īrniekam rakstveida uzteikumu, ja Īrnieks divu nedēļu laikā neizpilda Līguma 1.3. punktā paredzētos priekšnoteikumus.
    3. Izīrētājam ir tiesības uzteikt šo Līgumu, iesniedzot Īrniekam rakstveida uzteikumu par to vienu mēnesi iepriekš, ja:
       1. Īrnieks Dzīvokli lieto Līgumā neparedzētam mērķim;
       2. Īrnieks Līgumā noteiktajā kārtībā neveic Drošības naudas papildināšanu;
       3. Dzīvoklis ir nodots apakšīrē vai lietošanā citai personai uz cita līguma pamata;
       4. Īrnieks sistemātiski pārkāpj Līgumā noteiktos Dzīvokļa lietošanas noteikumus (konstatēti vismaz trīs pārkāpumi kalendārā gada laikā);
       5. Īrnieks neievēro Līguma noteikumus un nenovērš pārkāpumus un radītos bojājumus 10 dienu laikā no Izīrētāja paziņojuma saņemšanas dienas;
       6. Īrnieks kavē jebkuru no šajā Līgumā paredzētajiem maksājumiem vairāk nekā divus mēnešus;
       7. Dzīvoklī veikta nesaskaņota pārbūve, Īrnieks, viņa mājsaimniecības locekļi vai ar Īrnieku saistītas personas rada bojājumus Dzīvoklim vai Dzīvojamajai mājai;
       8. Īrnieks un viņa mājsaimniecība neatbilst normatīvajos aktos noteiktajiem kritērijiem Dzīvokļa īrei, ja normatīvie akti paredz Līguma uzteikumu šādā gadījumā;
       9. Apsekošanas rezultātā ir konstatēts, ka Īrnieks Dzīvoklī nedzīvo vai ir konstatēts, ka Īrniekam lietošanā ir cits mājoklis.
    4. Izīrētājam ir tiesības vērsties ar pieteikumu tiesā par Īrnieka saistību bezstrīdus piespiedu izpildi un Dzīvokļa atbrīvošanu. Līgums tiek izbeigts, ja tiesa, izskatot Izīrētāja pieteikumu, pieņēmusi lēmumu par Līgumā noteiktā Īrnieka pienākuma Īres maksas nemaksāšanas gadījumā atbrīvot Dzīvokli kopā ar mājsaimniecības locekļiem un citām iemitinātajām personām bezstrīdus piespiedu izpildi. Ar šāda tiesas nolēmuma stāšanos spēkā Līgums uzskatāms par izbeigtu.
    5. Ne vēlāk kā Līguma termiņa pēdējā dienā Īrnieks nodod Izīrētājam Dzīvokli, Pusēm parakstot pieņemšanas- nodošanas aktu un veicot gala norēķinu ar Izīrētāju. Īrnieks nodod Dzīvokli Izīrētājam, noslēdzot rakstveida pieņemšanas-nodošanas aktu, kurā Puses fiksē Dzīvokļa plānojumu, tehnisko stāvokli, labiekārtojumu, aprīkojumu un skaitītāju rādījumus, kā arī veic fotofiksāciju.
    6. Nododot Dzīvokli Izīrētājam, tam jābūt tikpat labā stāvoklī, kādā tās bija Dzīvokļa nodošanas brīdī Īrniekam saskaņā ar Līgumu. Izīrētājs ņem vērā parasto telpu nolietojumu Civillikuma 2150.panta izpratnē. Pēc Izīrētāja pieprasījuma Īrnieks nekavējoties veic Dzīvokļa tīrīšanu vai kosmētisko remontu vai trūkstošā aprīkojuma atvietošanu, ja Dzīvokļa stāvoklis nodošanas brīdī nav atbilstošs. Nodošanas brīdī Dzīvoklim jābūt brīvam no Īrnieka un citu personu mantām.
    7. Ja Dzīvoklī ir bijusi reģistrēta Īrnieka vai viņa mājsaimniecības locekļa dibināta komersanta juridiskā adrese, tai jābūt pārreģistrētai uz citu adresi Dzīvokļa nodošanas dienā. Visu Īrnieka mājsaimniecības locekļu deklarētajām dzīvesvietām Dzīvoklī jābūt dzēstām Dzīvokļa nodošanas dienā.
    8. Nododot Dzīvokli Izīrētājam, Īrniekam ir tiesības ņemt līdzi tos Dzīvoklī Īrnieka veiktos uzlabojumus, kas ir atdalāmi no Dzīvokļa, neradot tam bojājumus.
    9. Izīrētājam ir tiesības nepieņemt Dzīvokli no Īrnieka, ja Īrnieks nodod Dzīvokli Izīrētājam, neievērojot Līguma 10.5.-10.8. punktu noteikumus. Šādā gadījumā Īrnieks maksā Izīrētājam līgumsodu līdz \_\_\_\_\_ apmērā par katru Dzīvokļa nodošanas kavējuma dienu, kā arī sedz visas ar Dzīvokļa uzturēšanu saistītās izmaksas par visu periodu līdz Dzīvokļa nodošanai Izīrētājam. Šajā punktā paredzētā vienošanās paliek spēkā neatkarīgi no Līguma termiņa beigām.
11. Personas datu apstrāde
    1. Parakstot šo Līgumu, Īrnieks apliecina, ka ir informēts par šādu Īrnieka, viņa mājsaimniecības un ģimenes locekļu un Līgumā noteiktajā kārtībā Dzīvoklī iemitināto personu datu apstrādi šī Līguma izpildes un normatīvajos aktos noteiktās uzraudzības funkciju nodrošināšanai:
       1. Izīrētājs, pamatojoties uz Dzīvojamo telpu īres likumu, ir veicis un veiks Īrnieka un Īrnieka mājsaimniecības un ģimenes locekļu un Dzīvoklī iemitināto personu personas datu apstrādi, kas nepieciešama Līguma sagatavošanas, noslēgšanas un Līguma saistību izpildes nodrošināšanas procesā;
       2. Īrnieka un Īrnieka mājsaimniecības un Īrnieka mājsaimniecības un ģimenes locekļu un Dzīvoklī iemitināto personu personas dati - vārds, uzvārds, personas kods un deklarētā dzīvesvietas adrese, tiek iegūti no Īrnieka un Fizisko personu reģistra;
       3. Izīrētājs nodos Īrnieka un viņa mājsaimniecības un ģimenes locekļu un Dzīvoklī iemitināto personu personas datus Dzīvojamās mājas pārvaldniekam Līgumā noteikto saistību izpildei un Uzraudzības institūcijai, kas nepieciešami, normatīvajos aktos noteikto uzraudzības pienākumu izpildei;
       4. Izīrētājs glabās Īrnieka un viņa mājsaimniecības un ģimenes locekļu un Dzīvoklī iemitināto personu locekļu personas datus līdz Līguma saistību pilnīgai izpildei.
    2. Īrnieka un viņa mājsaimniecības un ģimenes locekļu un Dzīvoklī iemitināto personu locekļu tiesības personas datu apstrādes jomā ir noteiktas Eiropas Parlamenta un Padomes Regulā (ES) 2016/679.
    3. Īrnieks apņemas informēt savas mājsaimniecības un ģimenes locekļus un Dzīvoklī iemitinātās personas par viņu personas datu apstrādi saskaņā ar šo Līgumu.
12. Citi noteikumi
    1. Ne vēlāk kā septiņu dienu laikā no Iznomātāja paziņojuma saņemšanas dienas Puses pie zvērināta notāra sastādīs nostiprinājuma lūgumu Līguma ierakstīšanai Zemesgrāmatā.
    2. Izmaksas, kas saistītas ar šī Līguma notariālu apliecināšanu un/vai Līguma reģistrāciju zemesgrāmatā, sedz Īrnieks.
    3. Īrnieks atlīdzina Izīrētājam visus zaudējumus, kas radušies sakarā ar Līguma saistību nepienācīgu izpildi un Dzīvokļa, Dzīvojamās mājas un tajā esošo iekārtu bojājumiem Īrnieka vai viņa mājsaimniecības locekļu, citu ar Īrnieku saistīto personu vainas dēļ. Īrnieks veic zaudējumu atlīdzību saskaņā ar Izīrētāja izrakstīto rēķinu.
    4. Jebkurš paziņojums saskaņā ar šo Līgumu nododams otrai Pusei, nosūtot elektroniski uz Līgumā norādīto elektroniskā pasta adresi vai nosūtot pa pastu ierakstītā pasta sūtījumā, vai nogādājot ar kurjeru uz Pušu šajā Līgumā norādītajām adresēm. Ja rakstisks sūtījums tiek sūtīts pa pastu, uzskatāms, ka tas ir saņemts astotajā dienā pēc izsūtīšanas. Elektroniski nosūtīts sūtījums uzskatāms par saņemtu nosūtīšanas dienai sekojošajā darba dienā.
    5. Puses nekavējoties informē viena otru par adreses, savstarpējai saziņai nepieciešamās kontaktinformācijas un bankas rekvizītu maiņu, nosūtot rakstveida paziņojumu. Ja Puse nav paziņojusi par savas kontaktinformācijas izmaiņām, otras Puses sūtītie paziņojumi, izmantojot iepriekš apstiprināto, kontaktinformāciju, uzskatāmi par nosūtītiem un saņemtiem.
    6. Šim Līgumam piemērojams Latvijas Republikas likums.
    7. Visi strīdi starp Pusēm tiek risināti pārrunu ceļā. Ja puses nevar panākt vienošanos viena mēneša laikā, strīds tiek risināts Latvijas Republikas tiesā saskaņā ar Latvijas Republikā spēkā esošiem normatīvajiem aktiem.
13. Pušu rekvizīti:

|  |  |
| --- | --- |
| **Izīrētājs**: | **Īrnieks**: |
| Tālr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_  E-adrese: \_\_\_\_\_\_\_\_\_\_\_\_\_\_\_\_\_\_\_\_\_\_ | Tālr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_  E-adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Adrese:  Konts. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_)  **(paraksts)** | Adrese:  Konts. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_)  **(paraksts)** |

**Pielikums 1**

**Dzīvojamo telpu īres līgumam**

Saskaņā ar Līguma 5.2.punktu maksājumu aprēķiniem par pakalpojumiem, kurus Īrnieks saņem Dzīvoklī, piemērojama šāda aprēķinu metodika:

1. Siltumapgāde
2. Ūdensapgāde
3. Kanalizācija
4. Elektroapgāde
5. Gāzes piegāde
6. Atkritumu izvešana

**Pielikums 2**

**Dzīvojamo telpu īres līgumam**

Saskaņā ar Līguma 6.3. punktu Īrnieks apliecina, ka zemāk norādītās personas ir Īrnieka mājsaimniecības locekļi, kas tiks iemitināti Dzīvoklī:

|  |  |  |  |  |
| --- | --- | --- | --- | --- |
| Nr.p.k. | Vārds, uzvārds | Personas kods | Statuss (Īrnieks, Īrnieka ģimenes loceklis/cita persona) | Radniecība ar Īrnieku |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |